กำหนดตารางเรียน ใช้ตารางเรียน เติมตารางเรียน
คิดและเขียนสิ่งที่ต้องทำทั้งหมด  จะได้เอามาจัดไว้ในรายการได้อย่างเหมาะสม  การคิดและเขียนสิ่งที่ต้องทำเอาไว้ล่วงหน้าก่อนลงตารางจริงจะทำให้สร้างตารางจริงได้อย่างราบรื่นมากขึ้น   ควรคิดถึงทุกอย่าง  วิชาที่เรียนทั้งหมดในแต่ละวัน งาน งานบ้าน กีฬา และการออกกำลังกาย รวมทั้งอะไรอย่างอื่นที่ทำเป็นกิจวัตรประจำวันซึ่งอาจเป็นช่วงเวลาที่น่าจะนำมาใช้เรียนเพิ่มเติมได้ อย่าลืมวันเกิดเพื่อนๆ พ่อแม่ พี่น้อง และวันหยุดสำคัญ อาจไม่จำเป็นต้องคิดออกหมดทุกอย่างตั้งแต่แรก ได้แค่ไหนเอาแค่นั้น   แล้วใส่เพิ่มทีหลังก็ได้ จะทำแบบนี้ก็ต่อเมื่อมีคำอธิบายรายวิชาหมดทุกวิชาแล้ว และมีเอกสารการบ้าน หรือเอกสารโครงงานที่ต้องทำส่ง  อาจดูทางอินเตอร์เน็ตก็ได้ถ้ามีห้องเรียนออนไลน์ (เช่น Blackboard หรือระบบจัดการเรียนการสอนอื่นๆ ) ใช้เวลาคิดสักหน่อยว่าเมื่อไรที่เรียน หรือจะเรียนได้ดีที่สุด  เป็นคนที่ชอบตื่นเช้า หรือเป็นคนที่ชอบนอนดึก  การคิดถึงเรื่องนี้ด้วยจะได้ช่วยให้จัดตารางเวลาศึกษาบทเรียนที่สำคัญให้เหมาะกับช่วงที่เราเรียนได้ดีที่สุด เมื่อเสร็จขั้นตอนนี้ อย่าคิดถึงหน้าที่ความรับผิดชอบอื่นๆ (อย่างงานเป็นต้น) แค่จดเวลาที่ทำได้ดีที่สุดราวกับว่าไม่มีอะไรอื่นให้ทำอีก จะทำตารางเรียนแบบกระดาษ หรือตารางเรียนแบบดิจิทัลซึ่งใช้ตารางจัดการ หรือแอปพลิเคชันในโทรศัพท์มือถือทำก็ได้  โปรแกรมตารางจัดการ อย่าง Microsoft Excel หรือ Apple Numbers ก็มีไว้เพื่อทำตารางต่างๆ อยู่แล้ว และยังมีโปรแกรมประมวลผลคำมากมายที่มีแม่แบบตารางให้นำมาใช้ได้   ถ้าเลือกตัวช่วยสร้างตารางทางอินเตอร์เน็ต ขอแนะนำโปรแกรมที่มีการเข้าใช้สร้างตารางเรียนซึ่งมีให้ใช้ทั้งรูปแบบแอปพลิเคชันและรูปแบบเว็บ นั่นคือ My Study Life ถึงแม้จะดูตารางเรียนจากเว็บ หรือมือถือบ่อยๆ แต่ตารางเรียนที่เป็นกระดาษก็อาจยังคงเป็นทางเลือกที่ดีที่สุดอยู่ โดยเฉพาะกรณีที่ไม่ได้รับอนุญาตให้ใช้อุปกรณ์ใดๆ ในห้องเรียน ทั้งตารางเรียนที่เป็นกระดาษและตารางเรียนแบบดิจิทัลต่างก็มีข้อดี   ตารางเรียนแบบดิจิทัลอาจกำหนด และปรับแก้ได้มากมาย ง่ายกว่า ขณะที่ตารางเรียนที่เป็นกระดาษถึงแม้จะพกติดตัวไปไหนก็ได้ แต่ปรับแก้ได้สะดวกน้อยกว่าเยอะ แต่ตารางเรียนกระดาษก็ยังใส่สีสัน (อย่างน้อยจะได้เพิ่มความสนุกไปในตัว) และใส่เอกลักษณ์เฉพาะตัวได้ง่ายกว่า อาจทำตารางเรียนโดยใช้ทั้งสองวิธีผสมกันก็ได้  ใช้คอมพิวเตอร์พิมพ์ตารางที่ใส่วันและเวลาไว้แล้วออกมา  พิมพ์กระดาษตารางให้มากที่สุดเท่าที่ต้องการ (ขึ้นอยู่กับว่าวางแผนไว้กี่สัปดาห์) และเขียนสิ่งที่ต้องทำลงไปด้วยมือ ตารางใดๆ ก็ตามควรจะมี “วัน”และ “เวลา” ต่างๆ  พิมพ์วันของแต่ละสัปดาห์ไว้ที่หัวแถวแรกของแนวตั้งและเวลาที่หัวแถวแรกของแนวนอน   ถ้าวาดตารางเรียนเอง ก็ต้องสร้างเส้นตารางเอง  จะใช้กระดาษสมุดธรรมดา หรือกระดาษเปล่าก็ได้  ตีเส้นด้วยไม้บรรทัดจะได้ดูเรียบร้อย ข้อเสียใหญ่ของการวาดตารางด้วยตนเองคือเปลี่ยนแปลงได้ยากภายหลัง  ถึงแม้จะใช้ดินสอร่างทุกอย่างไว้ตั้งแต่แรก ก็อาจพบความยากลำบากในการปรับจำนวนแถวแนวตั้งและแนวนอนในภายหลัง ถ้าต้องการหลายหน้าเพื่อทำเป็นตารางเรียนสำหรับแต่ละเดือน ก็ต้องทำตารางใหม่ทุกครั้ง อาจใช้เวลาบ้างที่จะใช้ตารางเรียนอย่างเคยชินจริงๆ แต่ก็คอยดูเสมอ  พอการดูตารางเป็นส่วนหนึ่งของชีวิตประจำวันแล้ว จะช่วยได้มากทีเดียว อย่ารู้สึกเหมือนว่าต้องทำตามตารางเรียนทุกนาที  ตารางแค่เป็นส่วนช่วยเล็กๆ ที่ทำให้เรียนรู้ได้ดีขึ้น  ทำตามเวลา แต่อย่าตรงทุกกระเบียดนิ้ว ดูว่ามีอะไรที่ได้ผล และมีอะไรที่ไม่ได้ผล  ถ้าอะไรไม่ได้ผลให้แก้ไข!  อุตส่าห์ทุ่มเททำตารางเรียนขึ้นมา ก็ไม่ควรฉีกทิ้ง  การปรับตารางอย่างง่ายๆ สองสามครั้งจะช่วยให้ตารางนั้นนำมาปรับใช้กับตัวเราอย่างได้ผล  ทำตามตารางเรียนอย่างสม่ำเสมอ จะใช้ตารางเรียนเดียวเหมือนเดิมทุกสัปดาห์ หรือทำตารางให้เหมาะแต่ละสัปดาห์ เปลี่ยนไปตามความเฉพาะเจาะจงของสัปดาห์นั้นๆ   จะทำตารางเรียนแบบปรับตามความเหมาะสมในคราวเดียวเลยก็ได้  สำหรับตารางเรียนที่ปรับไปตามสัปดาห์ ให้เริ่มทำตรงกันข้าม คือเริ่มวันเวลาทำการบ้านชิ้นสำคัญหรือวันเวลาสอบปลายภาค และเขียนย้อนกลับ  ตารางเรียนจะต้องปรับเปลี่ยนโดยดูจากการบ้านชิ้นสำคัญที่กำลังจะมาถึง  อย่าลืมใส่ทุกอย่างที่คิดเอาไว้ก่อนหน้านี้ลงในตาราง  ควรใส่กิจกรรมก่อนใส่เวลา  ทุกอย่างนี้รวมถึงสิ่งที่ทำตามปกติอย่างซ้อมกีฬา  ต้องใส่กิจกรรมก่อนจะได้รู้ว่าควรใส่เวลาเรียนตรงไหน ถ้าทำตารางเรียนแบบปรับไปตามแต่ละสัปดาห์ อย่าลืมเพิ่มวันพิเศษอย่างวันเกิดและวันหยุด ควรใส่ช่วงเวลาเรียนให้นานพอสมควร อย่างเช่น ใช้เวลา 2-4 ชั่วโมงต่อการเรียนวิชาหนึ่ง  การใส่เวลาจะช่วยเป็นแนวทางการเรียน และช่วยให้ใช้เวลาได้เกิดผลดีมากขึ้น  ถึงไม่มีเวลามากสักสองสามชั่วโมง แต่ไม่ได้หมายความว่าแบ่งช่วงเวลาเรียนไม่ได้  ถ้ารู้สึกว่าจัดเวลาเรียน 45 นาทีช่วงนี้หรือหนึ่งชั่วโมงช่วงนั้นแล้วเป็นผลดีจริงๆ ก็ทำไปเถอะ สำหรับวิชาที่ยากให้จัดเวลาศึกษาเพิ่มเติมให้มากขึ้น การหยุดพักก็สำคัญต่อความสำเร็จ  มนุษย์ไม่ใช่หุ่นยนต์ ฉะนั้นจึงไม่สามารถทำงานโดยไม่หยุดพักหลายชั่วโมงจนจบงานได้  ส่วนใหญ่จะทำได้ดีกว่าถ้าหยุดพักตามปกติ ผู้เชี่ยวชาญหลายคนแนะนำว่าควรทำงาน 45 นาที และพัก 15 นาที แต่ทุกคนก็แตกต่างกันไป ถึงแม้ผลการทดลองจะช่วยหาจำนวนเวลาที่เราทำได้ดีที่สุดก็ตาม จำได้ไหมว่าให้รวบรวมงานและใบคำอธิบายรายวิชา  ตอนนี้ได้เวลานำมาใช้แล้ว  จัดลงเวลาสำหรับวิชาต่างๆ และเขียนการบ้านที่มี รวมทั้งช่วงเวลาที่จะทำด้วย  สิ่งต่างๆ จะเปลี่ยนไปตามกาลเวลาอยู่แล้ว และบางอย่างที่วางแผนไว้สองเดือนก่อนอาจเอามาใช้ไม่ได้อีก แต่อย่าให้เรื่องนี้หยุดเราได้ ให้มองการเปลี่ยนแปลงนี้เป็นแนวทางที่มีประโยชน์อย่างหนึ่ง  อาจมีบางอย่างที่ทำต่อไปได้ และบางอย่างที่ช่วยให้แตกงานชิ้นใหญ่เป็นชิ้นย่อย ถ้ามีการบ้านเสมอทุกอาทิตย์ ให้เพิ่มในตารางเรียนเลย ตัวอย่างเช่น ถ้าต้องทำการบ้านคณิตศาสตร์ 20 ข้อทุกอาทิตย์เสมอ จะแตกการบ้านชิ้นนี้เป็นงานชิ้นย่อยใส่ในตารางเรียนก็ได้ การเรียนหลายวิชาในเทอมเดียวจะช่วยทำให้ไม่เบื่อหน่าย เพราะต้องคอยจดจ่อแค่วิชาเดียว และไม่มีแรงไปทำอะไรอย่างอื่นเลย แต่ต้องเปลี่ยนมาจัดตารางเรียนแบบเน้นวิชาเดียวบ้างเหมือนกัน ถ้าวิชานั้นมีสอบ เราจะได้อุทิศแรงกายแรงใจให้กับวิชานั้นวิชาเดียวเต็มที่! ใช้สีบอกแต่ละวิชาที่เรียนและสิ่งที่ต้องรับผิดชอบ  จะช่วยให้ตารางเรียนใช้ง่าย และดูง่าย  อาจต้องดูตารางบ่อยๆ  ทำซะเลย อาจใช้ดินสอสี ถ้าเป็นตารางกระดาษ หรือเน้นส่วนที่ต้องการเน้นด้วยคอมพิวเตอร์ และพิมพ์สีออกมา ถ้าใช้แอปพลิเคชันทางอินเตอร์เน็ตอย่างเดียว ตารางเรียนจะถูกกำหนดเป็นสีอยู่แล้ว แต่ก็สามารถปรับเปลี่ยนสีได้ตามความเหมาะสม
เขียนสิ่งที่ต้องทำ. รวบรวมข้อมูลวิชาและงานที่ต้องส่งทุกวิชา. หาเวลาเรียนที่เหมาะที่สุดของวัน. เลือกรูปแบบตารางเรียน. วาดตาราง. คอยดูอยู่เสมอ. อย่าทำตามตารางทุกอย่าง. ปรับตาราง. เลือกใช้ตารางเรียนเดียว หรือปรับตามความเหมาะสม. ใส่เวลาเรียน. จัดเวลาพัก. เจาะจงเท่าที่ทำได้. จัดการเรียนวิชาต่างๆ แต่ละเทอมเข้าไปในตาราง. ทำตารางเรียนให้ดูดี.
https://www.wikihow.com/Make-a-Study-Timetable https://www.wikihow.com/Make-a-Study-Timetable https://www.wikihow.com/Make-a-Study-Timetable
Setting Up Your Timetable Using the Timetable Filling in Your Timetable